Landsfólkayvirlitið flutti í juni mánað 2007 úr Innlendismálaráðnum inn á Umhvørvisstovuna. Arbeiðið við at umleggja Landsfólkayvirlitið, soleiðis at fyrisitingin verður skipað eftir nýggju lógini, er í gongd. Ein verkætlanarleiðari varð í novembur 2008 settur til at standa fyri eini nýggjari talgildari skipan fyri Landsfólkayvirlit. Ivan Klein Olsen, sáli, fyrrverandi landsfólkayvirlitsleiðari á Umhvørvisstovuni. Lógin um Landsfólkayvirlit hevur til endamáls at tryggja, at: øll, ið eru fødd her í landinum, flutt til Føroya ella skulu skattaviðgerast í Føroyum hava eitt persónstal, Landsfólkayvirlitið goymir grundleggjandi persónsupplýsingar um hvønn einstakan, ið hevur eitt persónstal, hvør einstakur verður skrásettur á tí bústaði, har hann veruliga býr ella heldur til, og upplýsingarnar í Landsfólkayvirlitinum á hóskandi hátt kunnu latast almennum myndugleikum ella privatum, ið hava heimilaðan áhuga í hesum.